Diari Oficial de la Generalitat Valenciana


Sumari del DOGV 10604, del 10-02-2025 (2025/2134)

RESOLUCIÓ de 7 de febrer de 2025, de la Direcció General de Funció Pública, per la qual s’adjudiquen destinacions a les persones que han superat el procés excepcional d’estabilització pel sistema de concurs de mèrits per a cobrir les places previstes de l’agrupació professional funcionarial servicis de suport sociosanitari i educatius de l’Administració de la Generalitat, escala ajudant de residència/servicis, APF-05-01, convocatòria 102/21.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10048

Data del DOGV
:   10-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/2134

CVE
:   PTZW-Z-1012-4994

Data del document
:   07-02-2025

Organisme emissor
:   Conselleria de Justícia i Administració Pública

Tipus de document
:   Resolució

Vista l’Orde 30/2022, de 14 de novembre, de la Conselleria de Justícia, Interior i Administració Pública, per la qual es convoca el procés excepcional d’estabilització pel sistema de concurs de mèrits per a cobrir les places previstes en l’annex I del Decret 69/2022, de 27 de maig, del Consell, pel qual s’adapten les ofertes d’ocupació pública de 2020 i 2021 per al personal de l’Administració de la Generalitat, aprovades i pendents de convocatòria, i s’executa la Llei 20/2021, de 28 de desembre, de mesures urgents per a la reducció de la temporalitat en l’ocupació pública (DOGV 9470, 15.11.2022).

Vista la Resolució de 13 de setembre de 2024, per la qual es publica la relació definitiva de persones que han superat el procés excepcional d’estabilització pel sistema de concurs de mèrits per a cobrir les places previstes de l’agrupació professional funcionarial de l’annex I del Decret 69/2022, de 27 de maig, del Consell, pel qual s’adapten les ofertes d’ocupació pública de 2020 i 2021 per al personal de l’Administració de la Generalitat, aprovades i pendents de convocatòria, i s’executa la Llei 20/2021, de 28 de desembre (DOGV 9938, 17.09.2024).

Mitjançant la Resolució de 5 de desembre de 2024, de la Direcció General de Funció Pública (DOGV 10690, 11.12.2024), es convoquen conjuntament les persones aprovades en les convocatòries 102/21 i 104/21 per a l’elecció de destinació de manera telemàtica. Mitjançant l’Edicte de 10 de gener de 2025, es publica l’adjudicació provisional dels llocs i s’atorga un termini de 5 dies naturals perquè les persones interessades puguen presentar al·legacions. Finalitzat el termini, i desestimades les al·legacions, s’eleva a definitiva l’adjudicació provisional de les destinacions.

De conformitat amb la correspondència prevista en l’annex II de la Llei 4/2021, de 16 d’abril, de la Generalitat, de la funció pública valenciana, i d’acord amb la Resolució de 23 de desembre de 2022, de la consellera de Justícia, Interior i Administració Pública, per la qual s’adapta la classificació dels llocs de treball de l’Administració de la Generalitat a la Llei 4/2021 (DOGV 9500, 29.12.2022), modificada per la Resolució de 19 d’abril de 2023 (DOGV 9580, 21.04.2023), a les persones aprovades en les convocatòries 102/21 i 104/21 se’ls adjudiquen llocs de treball classificats en l’agrupació professional funcionarial APF, agrupació de llocs de treball d’ajudant de residència/servicis, APT-APF-04.

En conseqüència, en l’exercici de les competències atribuïdes per l’article 49 del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana,

RESOLC

*Primer. Adjudicació dels llocs de treball*

Adjudicar amb caràcter definitiu els llocs de treball que s’especifiquen en l’annex de la present resolució a les persones que han superat el procés excepcional d’estabilització pel sistema de concurs de mèrits per a cobrir les places previstes de l’agrupació professional funcionarial servicis de suport sociosanitari i educatius de l’Administració de la Generalitat, escala ajudant de residència/servicis, APF-05-01, convocatòria 102/21.

*Segon. Cessaments i presa de possessió*

Presa de possessió

L’acte de presa de possessió tindrà lloc el dia 17 de febrer de 2025.

El lloc i l’hora de celebració de l’acte de presa de possessió es comunicaran amb antelació suficient a través de la web de la Generalitat ([www.gva.es](http://www.gva.es/), Guia PROP, Ocupació pública, apartat Descripció; cal indicar el número de convocatòria i l’any: 102/21).

Cessaments

1. Les persones que han de prendre possessió del lloc de treball adjudicat en virtut del que disposa l’apartat primer d’esta resolució cessaran d’ofici el dia 16 de febrer de 2025 en el lloc que exercisquen, i finalitzaran en eixa data la relació temporal o per millora d’ocupació que puguen tindre en eixe moment.

2. Així mateix, les persones que estiguen exercint amb destinació provisional, o mitjançant nomenament interí, algun dels llocs de treball adjudicats, hi cessaran d’ofici amb efectes del dia 16 de febrer de 2025, i finalitzaran en eixa data la relació temporal o per millora d’ocupació que puguen tindre en eixe moment.

*Tercer. Registre de personal*

El Registre de personal de l’Administració de la Generalitat efectuarà les anotacions que corresponguen en els fulls de servici de les persones interessades.

Contra la present resolució, que posa fi a la via administrativa, les persones interessades podran interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l’endemà de publicar-se. Així mateix, amb caràcter potestatiu, es podrà interposar un recurs de reposició, en el termini d’un mes des de l’endemà de publicar-se, davant del mateix òrgan que ha dictat la resolució. Tot això, de conformitat amb el que establixen els articles 112, 114, 115, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen interposar, si és el cas, qualsevol altre recurs que estimen procedent.

  

València, 7 de febrer de 2025

Javier Lorente Gual

Director general

Esta disposició conté annexos. Consulteu-ne la versió en PDF.